Ау гущыIэм изы мэхьанэ адырэм зэрэгобгъэшъхьафыкIыщт шIыкIэм джыри нэфагъэ халъхьагъэп. ГущыIалъэхэм ямэхьэнэ шъхьаIэхэмрэ ямэхьэнэ гуадзэхэмрэ ыкIи ежь мэхьэнэ гуадзэхэри зэрэзэфыщытхэм якъэгъэлъэгъон ехьылIэгъэ принцип пытэхэр къыхахыгъэхэп. Ащ емылъытыгъэу адыгэ лексикографхэм гущыIэм имэхьанэ къызэхафын хъумэ, мэхьэнэ шъхьаIэхэмрэ мэхьэнэ гуадзэхэмрэ зэрэзэфыщытхэр ыкIи ежь мэхьэнэ гуадзэхэм язэкIэлъыкIуакIи къагъэлъэгъоныр пшъэрылъэу къафэнэжьы.